آذربایجانین باشکندی باکی‌دا ۲۶-۲۹ می‌ده گئچیریلمه‌سی پلانلانان دونیانین ان بؤیوک هاواچیلیق، اوزای و تکنولوژی فستیوالینین (تکنوفست آذربایجان) تانیتیم توپلانتیسی تشکیل ائدیلدی.
فستیوالین تانیتیم توپلانتیسیدا چیخیش ائد‌ن آذربایجان دیجیتال قالخینما و اولاشدیرما باخانی رشاد نبییئو، تکنوفستین آذربایجان‌دا گئچیریلمه‌سینین بؤیوک شرف و سوروملولوق اولدوغونو وورغولادی.
تکنوفستین آذربایجان گنجلرینین بیلیمه، تکنولوژیلره و یئنیلیکلره ماراغینی آرتیراجاق عامل اولاجاغینی وورغولایان نبییئو، آذربایجانلی گنجلری، استارت‌آپلاری (گیریشیمچیلری) و ایلگیلی شیرکتلری فستیوالا قاتیلماغا دعوت ائتدی.
بایکار تکنولوژی لیدئری سلجوق بایراقدار دا تکنوفستین بیر خیاللا باشلادیغینی و تورک میللتینین اورتاق اولدوغو سفربرلیکله ۵.جی ایلینه چاتدیغینی سؤیله‌دی.
تکنوفست سفربرلیگینین تورک میللتی طرفین‌دن بؤیوک رغبتله قارشیلاندیغینی، ۲.جی ایلده ۱ میلیون ۷۰۰ مین انسانین ایشتیراکی ایله دونیانین ان بؤیوک هاواچیلیق، اوزای و یوکسک تکنولوژیلر فستیوالی اولدوغونو بیلدیره‌ن بایراقدار، بو ایل تورکیه‌ده‌کی فستیوالی سامسونون مرکزلی اولماق اۆزره قارا دنیزده، تشکیل ائده‌جکلرینی، آذربایجانلیلاری تکنوفست قارا دنیزه ده دعوت ائتدیگینی ده ایفاده ائتدی.
مستقیللیک اوچون میللی ساوونما صنایعینین اولماسینین اؤنمینه دقت چکن بایراقدار، بونون ان یاخشی نومونه‌سینی، میللی و اؤزگون اولاراق گلیشدیردیکلری بایراقدار سلاحلی انسانسیز هاوا آراجلارینین وظیفه آلدیغی تورکیه‌نین ترورلا مباریزه عملیاتیندا و (ارمنی ایشغالیندان قورتاریلمیش) قاراباغدا گؤردوکلرینی خاطیرلاتدی.
